คณะกรรมการตรวจสอบได้ปฏิบัติหน้าที่ตามขอบเขตความรับผิดชอบในข้อบังคับว่าด้วย
คณะกรรมการตรวจสอบ ซึ่งประกอบด้วยการกำกับดูแลกิจการในนามคณะกรรมการบริษัท
ที่ได้รับมอบหมายเพื่อสอบทานงบการเงินให้มีความถูกต้อง ครบถ้วน ทันเวลา เป็นที่เชื่อถือได้
ดูแลให้บริษัทปฏิบัติตามข้อกำหนดของตลาดหลักทรัพย์ กฎหมาย และระเบียบข้อบังคับต่าง ๆ
ที่เกี่ยวข้อง ตลอดจนสอบทานระบบการควบคุมภายในให้มีความเหมาะสม และมีประสิทธิภาพเพียงพอ
การประเมินการบริหารความเสี่ยง การปฏิบัติตามหลักการกำกับดูแลกิจการที่ดีของ
ตลาดหลักทรัพย์แห่งประเทศไทย รวมทั้งปฏิบัติงานอื่น ๆ ที่คณะกรรมการบริษัทมอบหมาย

คณะกรรมการตรวจสอบได้สอบทานกระบวนการจัดทำงบการเงิน การเปิดเผยข้อมูลในรายงาน
งบการเงินรายไตรมาสและงบการเงินประจำปี 2547
รวมทั้งได้สอบถามพร้อมรับฟังคำชี้แจงจากผู้สอบบัญชี และฝ่ายบริหารจนเป็นที่พอใจ
มีความเห็นว่างบการเงินและหมายเหตุประกอบงบการเงินดังกล่าว
ได้จัดทำตามมาตรฐานการบัญชีที่กำหนดในพระราชบัญญัติการบัญชีพุทธศักราช 2543
ประกาศของคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
โดยถูกต้องตามสมควรเป็นที่เชื่อถือได้แก่ผู้ถือหุ้น นักลงทุน และผู้ที่เกี่ยวข้องทั่วไป

ในด้านการกำกับดูแลกิจการที่ดีได้สอบทานการปฏิบัติตามหลักการกำกับดูแลกิจการที่ดี 15
ข้อของตลาดหลักทรัพย์แห่งประเทศไทย และตรวจสอบการเปิดเผยข้อมูลในรายการเกี่ยวโยงกัน
เพื่อความโปร่งใส ถูกต้อง เชื่อถือได้
นอกจากนั้นยังได้มีการประเมินผลการปฏิบัติงานของตนเองในเรื่องความพร้อม
ขอบเขตหน้าที่ความรับผิดชอบ และการประชุมของคณะกรรมการตรวจสอบ
ซึ่งผลการประเมินอยู่ในเกณฑ์ดีมาก

ในด้านการควบคุมภายใน เห็นว่าบริษัทมีระบบการควบคุมภายในที่เพียงพอ และ
เหมาะสมในการดำเนินธุรกิจ
รวมทั้งไม่พบความบกพร่องของระบบการควบคุมภายในที่เป็นสาระสำคัญอันจะส่งผลกระทบต่อผลการดำเนินงานของบริษัท
ตลอดจนได้มีการประเมินการบริหารความเสี่ยงอย่างเป็นระบบ พัฒนาปรับปรุงระเบียบปฏิบัติ
และวิธีการตรวจสอบ โดยเสนอแนะแก้ไขกฎระเบียบต่าง ๆ
ของบริษัทให้เป็นไปตามหลักการการกำกับดูแลกิจการที่ดีของตลาดหลักทรัพย์แห่งประเทศไทย

ในด้านการบริหารความเสี่ยงได้จัดทำคู่มือการบริหารความเสี่ยง
และสอบทานการบริหารความเสี่ยงทุกไตรมาส ความเสี่ยงของบริษัทที่สำคัญได้แก่
ความเสี่ยงจากการลงทุนสร้างบ้านก่อนขาย ความเสี่ยงด้านการขออนุญาตจัดสรร
การขาดแคลนวัสดุและแรงงานในการก่อสร้าง และความเสี่ยงจากอัตราดอกเบี้ยที่เพิ่มขึ้น
ซึ่งได้มีการกำหนดกลยุทธ์การบริหารความเสี่ยง อย่างเหมาะสมอยู่ในระดับที่ยอมรับได้

ปลายปี 2547 ได้พัฒนาการตรวจสอบระบบเทคโนโลยีสารสนเทศให้กว้างขวาง และ เข้มแข็ง
เพื่อให้มีประสิทธิภาพดียิ่งขึ้น

คณะกรรมการตรวจสอบได้พิจารณาผลการปฏิบัติงาน
และความร่วมมือของผู้สอบบัญชีแล้วเป็นที่น่าพอใจ
จึงเสนอคณะกรรมการบริษัทให้ความเห็นชอบในการเสนอผู้ถือหุ้น
เพื่อขออนุมัติให้แต่งตั้งนางธนาวรรณ อนุรัตน์บดี ผู้สอบบัญชีรับอนุญาตเลขที่ 3440 และ/หรือ
นางนัชลี บุญญะการกุล ผู้สอบบัญชีรับอนุญาตเลขที่ 3126 แห่งบริษัท ดีลอยท์ ทู้ช โธมัทสุ ไชยยศ
จำกัด เป็นผู้สอบบัญชีต่อไปอีก 1 ปี

  ในนามคณะกรรมการตรวจสอบ

(นายพารณ อิศรเสนา ณ อยุธยา)

ประธานคณะกรรมการตรวจสอบ

วันที่ 17 กุมภาพันธ์ 2548

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2547

ค่าตอบแทนจากการสอบบัญชี (AUDIT FEE)

+-------+-----------------------+--------------------+----------------+
| รา    | ชื่อบริษัทผู้จ่าย            | ชื่อผู้สอบบัญชี          | ค่าสอบบัญชี*      |
| ยการที่ |                       |                    |                |
+-------+-----------------------+--------------------+----------------+
| 1     | บริษัท สัมมากร จำกัด      | น.ส.ธนาวรรณ        | 480,000.00 บาท |
|       | (มหาชน)               | อนุรัตน์บดี            |                |
+-------+-----------------------+--------------------+----------------+
| รวม   |                       |                    | 4              |
| ค่าตอบ |                       |                    | 80,000.00 บาท  |
| แทนจา |                       |                    |                |
| กการส |                       |                    |                |
| อบบัญชี |                       |                    |                |
+-------+-----------------------+--------------------+----------------+

*ค่าสอบบัญชีดังกล่าว
ได้รวมค่าสอบทานงบการเงินระหว่างกาลสำหรับไตรมาสและสำหรับงวดที่เกี่ยวข้องแล้ว

ค่าบริการอื่นๆ (NON-AUDIT FEE)

+---------+------------------+------------------+-----------+---------+
| ชื่อบ     | ประ              | ผู้ให้บริการ         | ค่าต       |         |
| ริษัทผู้จ่าย | เภทของงานบริการอื่น |                  | อบแทนของง |         |
|         |                  |                  | านบริการอื่น |         |
+---------+------------------+------------------+-----------+---------+
|         |                  |                  | ส่วน       | ส่วนที่จ   |
|         |                  |                  | ที่จ่ายไปในร | ะต้องจ่าย |
|         |                  |                  | ะหว่างปีบัญชี | ในอนาคต |
+---------+------------------+------------------+-----------+---------+
| -       | -                | -                | -         | -       |
+---------+------------------+------------------+-----------+---------+
| รวมค่า   |                  |                  | -         | -       |
| ตอบแทนส |                  |                  |           |         |
| ำหรับงาน |                  |                  |           |         |
| บริการอื่น |                  |                  |           |         |
+---------+------------------+------------------+-----------+---------+

ข้อมูลข้างต้น

ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

ไม่ถูกต้อง ไม่ครบถ้วน
กล่าวคือ.....................................................................................................
.....................................................................................................................................................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้าสำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

  ลงชื่อ........................................................

  (น.ส.ธนาวรรณ อนุรัตน์บดี)

  สังกัด บริษัท ดีลอยท์ ทู้ช โธมัทสุ ไชยยศ จำกัด